**Ministru kabineta noteikumu projekta „Grozījumi Ministru kabineta 2003.gada 27.maija noteikumos Nr.272 "**[**Noteikumi par valsts fondēto pensiju shēmas darbību**](http://likumi.lv/ta/id/75568-noteikumi-par-valsts-fondeto-pensiju-shemas-darbibu)**"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks(500 zīmes bez atstarpēm)  | Saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 apakšpunktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2021.gada 21.janvārī Saeimā pieņemtie grozījumi Valsts fondēto pensiju likumā.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts fondēto pensiju likuma (turpmāk – likums) 7.panta pirmās daļas 2.punktā noteikts, ka no 2023.gada 1.janvāra (pārejas noteikumu 30.punkts) dzīvības apdrošināšanas (mūža pensijas) līgumā tiek noteikts mūža pensijas mēneša apmērs, kas tiek izmaksāts visā mūža pensijas izmaksas periodā, un apdrošināšanas sabiedrība par tā apmēru informē Valsts sociālās apdrošināšanas aģentūru (VSAA). Mūža pensijas polises iegādes kārtība atrunāta 2003.gada 27.maija Ministru kabineta noteikumos Nr.272 “Noteikumi par valsts fondēto pensiju shēmas darbību” (turpmāk – noteikumi). Tā kā likums nosaka no 2023.gada apdrošināšanas sabiedrībām noteikt vienu mūža pensijas apmēru, kas tiek izmaksāts visā pensijas izmaksas periodā, no noteikumiem tiek izslēgta iespēja mūža pensijas apmēru noteikt atšķirīgu pa pensijas izmaksas posmiem. Noteikumos veikti grozījumi, kas atbilst likuma 7.panta pirmās daļas 2.punktā noteiktajam (noteikumu projekta 1.3. un 1.4. punkti). Tā kā likuma izmaiņas 7.panta pirmās daļas 2.punktā stājas spēkā 2023.gada 1.janvārī, tad noteikumu projekta 2.punktā noteikts, ka grozījumi 73.11.apakšpunktā, kas nosaka, ka apdrošināšanas sabiedrības sniedz aģentūrai informāciju par līgumā noteikto mūža pensijas mēneša apmēru, un grozījumi 73.6 punktā, kas izslēdz 73.6 2., 73.6 3. un 73.6 4. apakšpunktus, stājas spēkā 2023.gada 1.janvārī.Likuma 7.panta 12 daļa (21.01.2021.grozījumi likumā) nosaka, ka fondēto pensiju shēmas dalībnieks uzkrāto fondētās pensijas kapitālu izmanto tad, kad viņam tiek piešķirta vecuma pensija saskaņā ar likumu "[Par valsts pensijām](https://likumi.lv/ta/id/76107-par-valsts-pensijam)". Atbilstoši likumam precizēti noteikumu 67. un 67.2 punkti, kas precizē termiņu, kādā VSAA sniedz valsts fondētās pensijas shēmas dalībniekam nepieciešamo informāciju mūža pensijas polises iegādei, kā arī termiņu, kura laikā šī polise jāiegādājas (noteikumu projekta 1.1. un 1.2.punkti). |
| 3. | Projekta izstrādē iesaistītās institūcijas un publiskas personas kapitālsabiedrības | VSAA. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts fondēto pensiju shēmas dalībnieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina sabiedrības tiesības un pienākumus, kā arī veicamās darbības. Noteikumu projekts nerada papildus administratīvo slogu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka noteikumu projektā precizētas normas atbilstoši 2021.gada 21.janvārī Saeimā pieņemtajiem grozījumiem likumā, tad sabiedrības līdzdalība tika nodrošināta, izstrādājot minētos likuma grozījumus. Iebildumi un priekšlikumi netika saņemti. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošo institūciju likvidācija vai reorganizācija. Pēc noteikumu projekta spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Ministru prezidents A.K.Kariņš

Labklājības ministrs G.Eglītis

Vīza:

valsts sekretārs I.Alliks

D.Trušinska, 67021553

Dace.Trusinska@lm.gov.lv